દાહોદ. દાહોદ જિલ્લાના સંજેલી તાલુકાના કોટા ખાતેથી એકતા રથનું પ્રસ્થાન ફતેપુરા મત વિસ્તારના ધારા સભ્ય રમેશભાઇ કટારાએ એકતા રથની ઝંડી બતાવી કરાવ્યું હતું. એકતા રથનું શાસ્ત્રોકત વિધિથી પૂજન મહાનુભાવો, ગામની બહેનો તથા અગ્રણીઓએ કર્યું હતું . આ પ્રસંગે એકતા રથમાં પ્રસ્થાપિત સરદાર વલ્લભભાઇ પટેલની પ્રતિમાને પુખ્યાંજલી સાથે નમન વંદન કરતાં ધારાસભ્ય રમેશભાઇ કટારાએ સ્ટેચ્યુ ઓફ યુનિટીમાં જોડાઇ સરદાર પટેલને ભાવાંજલી આપીએ અને દેશને અખંડ રાખી એકતાની જયોત વિશ્વ ફલક ઉપર ઉપસે તે માટે સંકલ્પબધ્ધ થવા જણાવ્યું હતું.આ પ્રસંગે માજી જિલ્લા પંચાયત પ્રમુખ અને જૈફ વયના ઉત્સાહી સામાજીક કાર્યકર માનસિંગ ભાભોર ગુરૂજીએ સરદાર પટેલના કાર્યોને, આદર્શોને યાદ કર્યા હતાં.